Torsdag formiddag er Lars Løkke Rasmussen på besøg i Nordjylland. Statsministeren besøger blandt andet Mou.

Klokken 9.15 melder statsminister Lars Løkke Rasmussen (V) Aalborg Rehabiliteringcenter i Mou. Statsministeren skal på 45 minutters rundvisning på rehabiliteringscenteret og høre om de muligheder for rationalisering, der er på området. Efterfølgende kører statsministeren til Hobro, hvor han skal deltage i indvielsen af det nye fabriksanlæg hos Rockwool i Øster Doense ved Hobro. Anlægget er en investering på omkring 500 millioner kroner og Rockwool er dermed en af de virksomheder, der går mod strømmen og investerer i industriarbejdspladser i Danmark. - Med investeringen slår vi tre fluer med et smæk. Vi styrker vores position i markedet med endnu bedre kvalitet og større kapacitet. Vi sikrer de danske arbejdspladser. Og vi holder fast i en bæredygtig model med produktion tæt på markedet - så vi undgår ressourcekrævende transport af vores produkter siger administrerende direktør for ROCKWOOL Scandinavia, Thomas Kähler. TV2 Nord følger statsministeren både i Mou og Hobro. Se med i Nordjylland LIVE i aften klokken 19.30.